উপলক্ষ ছিল মাটি উৎসব। কিন্তু ঘুরে ফিরে নোটবাতিলের ইস্যুকেই সামনে আনলেন মুখ্যমন্ত্রী মমতা বন্দ্যোপাধ্যায়। আবারও মোদী সরকারকে তোপ দেগে তিনি জানিয়ে দিলেন, ‘ক্ষমতা থাকলে গ্রেফতার করুন। নোটবাতিল নিয়ে যা করেছেন, তাতে কী আপনাকে ধান-দুব্বো দিয়ে পূজো করব, না মানুষকে ভালোবাসব? কাজ নেই। ব্যবসা বন্ধ হয়ে যাচ্ছে। আগে খেতে দাও। তার পর কিল মারো।’
মমতা দাবি করেন, নোটবাতিলে দুর্ভিক্ষের ইশারা দেখা যাচ্ছে। আর বর্ধমানে মাটি উৎসবের উদ্বোধনী মঞ্চ থেকেই তিনি নোটবাতিলের বিরুদ্ধে চার লাইনের ছড়াও শুনিয়ে দেন:
‘মোদীর নোটবাতিলের দু’মাস
মানুষের সর্বনাশ
মোদীবাবুদের মধুমাস
সাধারণ মানুষের বনবাস।’
আরও পড়ুন:—
জনগণের থেকে দূরে সরে যাচ্ছেন? মমতার নির্দেশে বিভ্রান্ত কর্মীরা
তৃণমূলের সাংসদদের পিছনে এবার পুলিশ লাগালো মোদীর সরকার
নোটবাতিলের ফলে যে কালো টাকা ফিরে আসেনি, তাও প্রধানমন্ত্রীকে মনে করিয়ে দিতে চান মুখ্যমন্ত্রী। সঙ্গে হুঁশিয়ারিও দেন, ‘আপনি ক্ষমতায় না থাকলে মানুষ কী করে দেখবেন। বিচারের ভার আমি মানুষের উপরেই ছেড়ে দিলাম।’
দেখুন ভিডিও:—